มีเพศสัมพันธ์กันแล้วกินยาคุมฉุกเฉินแต่ประจำเดือนยังไม่มาแถมมีอาการปวดท้องจะเป็นอะไรไหมครับ กินยาคุมได้6วันแล้วครับ
สวัสดีค่ะ หลังจากทานยาคุมฉุกเฉินไปประมาณ 1 สัปดาห์ บางรายอาจมีเลือดออกจากช่องคลอดได้ ซึ่งถือเป็นเลือดที่เป็นผลจากยาคุมฉุกเฉิน ไม่ใช่ประจำเดือนจริงๆ แต่บางรายอาจไม่มีก็ได้ ซึ่งการมีหรือไม่มีเลือดออก ไม่ได้เป็นการบ่งชี้ว่าจะมีการตั้งครรภ์เกิดขึ้นแต่อย่างใดส่วนประจำเดือนจริงๆ นั้น มักจะมาในช่วงเวลาเดิม หรืออาจมาช้ากว่าปกติก็ได้การที่จะทราบว่าจะมีการตั้งครรภ์เกิดขึ้นหรือไม่นั้น ต้องรอให้ถึงกำหนดจริงๆ ที่ประจำเดือนควรจะมา หากประจำเดือนไม่มา จึงค่อยตรวจหาการตั้งครรภ์ดูค่ะ หรือนานอย่างน้อย 2 สัปดาห์หลังจากที่มีเพสสัมพันธ์ไปแล้ว จึงจะสามารถตรวจหาการตั้งครรภ์ได้สำหรับอาการปวดท้อง หากเพิ่งเป็นหลังจากทานยาไป 6 วัน ไม่น่าเกิดจากผลของยา แต่อาจเกิดจากสาเหตุอื่นๆ เช่น เป็นอาการปวดท้องก่อนที่ประจำเดือนจริงๆ จะมา (หากเช้าใกล้ช่วงประจำเดือนมา) หรือปวดจากโรคกระเพาะอาหารอักเสบ ปวดจากการมีลำไส้อักเสบ ท้องผูก มดลูกอักเสบ เป็นต้น